Lav et referat af nedenstående tekst:

Tekst:
En 20-årig kvinde blev fredag aften omkring klokken 20 overfaldet af en 62-årig mand, der umotiveret gik amok på hende med en jernstang. Han slog hende flere gange både i ansigtet og på kroppen. Kvinden sad sammen med en veninde på legepladsen på Indkilde Allé i Gug, da manden pludselig angreb hende. Ifølge vagtchefen ved Nordjyllands Politi brækkede kvinden næsen under overfaldet og måtte på sygehuset. Gerningsmanden og den 20-årige kendte ikke hinanden i forvejen. Den 62-årige mand er anholdt og fremstilles i grundlovsforhør lørdag. Han er sigtet for kvalificeret vold. Manden er ikke kendt af politiet.

Referat:
En kvinde blev overfaldet af 62-årig mand på legeplads i Gug. Hun blev slået flere gange med jernstang, også i ansigtet.